บาทเปิด33.40บาทต่อดอลลาร์ ทรงตัว
เงินบาทเปิดตลาด 33.40บาทต่อดอลลาร์ ทรงตัวจับตาสถานการณ์โควิด-กระแสเงินทุนเคลื่อนย้าย
14 ธ.ค. 2564

เมื่อวันที่ 14 ธ.ค. 64 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.40 บาท/ดอลลาร์ ใกล้เคียงจากที่ปิดตลาดวานนี้(13 ธ.ค.) ที่ระดับ 33.41 บาท/ดอลลาร์เช้านี้เงินบาทเปิดใกล้เคียงกับท้ายตลาดเมื่อวาน ปัจจัยช่วงนี้ตลาดรอดูผลการประชุมของธนาคารกลางสหรัฐ (FOMC) ช่วงกลางสัปดาห์นี้ ด้านสกุลเงินตลาดภูมิภาคส่วนใหญ่อ่อนค่า เนื่องจากเมื่อคืนนี้ตลาดกลับมากังวลเรื่องการแพร่ระบาดของโควิดสายพันธุ์โอไมครอนอีกครั้ง จึงปิดรับความเสี่ยง ส่วนแนวโน้มเงินบาทวันนี้ยังทรงๆโดยระหว่างวันมีปัจจัยที่ต้องติดตาม คือ ข่าวเรื่องการแพร่ระบาดของโควิดสายพันธุ์โอมิครอน และกระแสเงินทุนเคลื่อนย้ายส่วนคืนนี้ต้องติดตามดัชนีราคาผู้ผลิต(PPI) เดือนพ.ย. ของสหรัฐฯนักบริหารเงิน คาดว่าวันนี้เงินบาทจะเคลื่อนไหวในกรอบ 33.30 - 33.50 บาท/ดอลลาร์